钦定古今图书集成/明伦汇编/官常典/第277卷 > 《赠谥翰林学士承旨姚枢制》元·王构
## 钦定古今图书集成/明伦汇编/官常典/第277卷 > 《赠谥翰林学士承旨姚枢制》元·王构

“昔有先正，蚤事圣皇，惟夙夜单厥心，而终始典于学。”
如伯益之赞夏禹，暨尹躬之佐成汤，行乎仁义之涂，
“任其社稷之重，计于庙堂之上，明夫事几之先。”盖精
神志意之相孚，故启沃都俞之靡间，制难拘于一例，
恩特侈于屡书。故翰林学士承旨、中奉大夫、详定礼
仪使、赠荣禄大夫、少师、文献公姚枢，以渊识弘谟为
“国蓍蔡，以清彝素检，为时楷仪。晓万事安异同；式群
工一统略。周旋必礼，温温维德之恭；敷纳以言，蹇蹇
匪躬之故。止杀允符于宸虑，宣泽丕应于天功。以故
终和且平，近者亲，远者附。不赏而劝，大臣法，小臣廉。
国家之表里可观，风俗之枢机随转。绩已成而弗有，
身愈退而弥尊。顾当时耆寿，其谁欤”致今日隆平者
公也。正事正言正道，亲传文祖之燕谋；有德有功有能，首被先朝之鸿训。肆朕缵承之始，于公简注之深。
槐序延登，衣仍衮黼。棠阴未徙，胙乃龟蒙。因谥以正
其名，崇章以介其祉。於戏！得天下贤材斯足矣。方图
政化之新，有《朝廷大议则就》之，慨想仪型之旧。往钦
兹命，以永其传。可加赠《嘉猷程世旧学》功臣，太师、开
府仪同三司，追封鲁国公，仍谥文献。